b'\n_START_ARTICLE_\nEmpire State Building\n_START_PARAGRAPH_\nEmpire State Building je 102-nadstropni neboti\xc4\x8dnik v sredi\xc5\xa1\xc4\x8du New Yorka (ZDA), na kri\xc5\xbei\xc5\xa1\xc4\x8du Pete avenije in West 34th Street na Manhattnu. Zgrajen je bil leta 1931 v slogu art d\xc3\xa9co in je eden najznamenitej\xc5\xa1ih neboti\xc4\x8dnikov na svetu, ime pa je dobil po vzdevku za zvezno dr\xc5\xbeavo New York. Do leta 1972 ko so zgradili World Trade Center, je bil najvi\xc5\xa1ji neboti\xc4\x8dnik na svetu. Od napadov 11. septembra 2001, ko sta bila najvi\xc5\xa1ja stolpa World Trade Centra poru\xc5\xa1ena, je bil Empire State Building nekaj \xc4\x8dasa ponovno najvi\xc5\xa1ji neboti\xc4\x8dnik v New Yorku in druga najvi\xc5\xa1ja zgradba v ZDA, do 2012, ko je njegovo vi\xc5\xa1ino presegel One World Trade Center. Od tal do zgornjega nadstropja meri 373,2 m, do strehe 381 m, do vrha konice pa 448,7 m. Ameri\xc5\xa1ko zdru\xc5\xbeenje gradbenih in\xc5\xbeenirjev ga je poimenovalo za eno od sedmih \xc4\x8dudes sodobnega sveta. Lastnik in upravnik zgradbe je podjetje W&H Properties._NEWLINE_Izkop temeljev za zgradbo so pri\xc4\x8deli 22. januarja 1930, neboti\xc4\x8dnik pa so uradno odprli 1. maja 1931, 410 dni kasneje. V njem je 200,000 m\xc2\xb2 pisarni\xc5\xa1kih in drugih uporabnih prostorov, ki segajo do 85. nadstropja. V 86. nadstropju je razgledna plo\xc5\xa1\xc4\x8dad, nad njo pa \xc5\xa1estnajst nadstropni stolp, na vrhu katerega (v 102. nadstropju) je razgledna to\xc4\x8dka. Skupno je v njem okoli 257.000 m\xc2\xb2 povr\xc5\xa1in. \xc5\xa0e vi\xc5\xa1e je 67,7 m visoka konica, ki se kon\xc4\x8da s strelovodom, okrog nje pa se nahajajo oddajniki ve\xc4\x8dine newyor\xc5\xa1kih televizijskih in radijskih postaj. 102. nadstropje je bilo sprva mi\xc5\xa1ljeno kot pristajali\xc5\xa1\xc4\x8de za cepeline, vendar so zamisel opustili zaradi nevarnega vzgornika, ki piha ob zgradbi. Danes je razgledna plo\xc5\xa1\xc4\x8dad na 86. nadstropju priljubljena izletni\xc5\xa1ka to\xc4\x8dka, ki jo je obiskalo \xc5\xbee preko 110 milijonov ljudi. Od leta 1964 vrh osvetljujejo reflektorji.\n_START_SECTION_\nKulturne reference\n_START_PARAGRAPH_\nKot ena najve\xc4\x8djih newyor\xc5\xa1kih znamenitosti je bil Empire State Building mnogokrat upodobljen v filmih. Film Empire re\xc5\xbeiserja Andyja Warhola iz leta 1964 je neprekinjen osemurni posnetek zgradbe pono\xc4\x8di. Verjetno najbolj znana upodobitev pa je v filmu King Kong iz leta 1933, v katerem naslovni lik spleza do vrha neboti\xc4\x8dnika da bi ube\xc5\xbeal zasledovalcem in na koncu omahne z njega v smrt.'